Source: http://docplayer.fi/8060452-1-yleista-2-2-kaapeliverkon-rakentaminen-2-3-kohteen-kytkenta-3-4-liittyjan-oikeudet-ja-velvollisuudet-3.html
Timestamp: 2017-10-19 11:02:51+00:00
Document Index: 21890589

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 YLEISTÄ KAAPELIVERKON RAKENTAMINEN KOHTEEN KYTKENTÄ LIITTYJÄN OIKEUDET JA VELVOLLISUUDET PDF
1 YLEISTÄ KAAPELIVERKON RAKENTAMINEN KOHTEEN KYTKENTÄ LIITTYJÄN OIKEUDET JA VELVOLLISUUDET... 3
Download "1 YLEISTÄ... 2 2 KAAPELIVERKON RAKENTAMINEN... 2 3 KOHTEEN KYTKENTÄ... 3 4 LIITTYJÄN OIKEUDET JA VELVOLLISUUDET... 3"
Urho Risto Halonen
1 Kaapeliverkkoon liittymissopimuksen yleiset sopimusehdot 1 Sisällysluettelo 1 YLEISTÄ KAAPELIVERKON RAKENTAMINEN KOHTEEN KYTKENTÄ LIITTYJÄN OIKEUDET JA VELVOLLISUUDET YHTIÖN OIKEUDET JA VELVOLLISUUDET OMISTUSSUHDE MAKSUT Liittymismaksu Perusmaksu Muut maksuehdot VASTUUNRAJOITUKSET SOPIMUKSEN MUUTTAMINEN SOPIMUKSEN VOIMASSAOLO JA MUUT EHDOT EHTOJEN VOIMASSAOLO ERIMIELISYYKSIEN RATKAISEMINEN... 10
2 2 Kaapeliverkkoon liittymissopimuksen yleiset sopimusehdot 1 YLEISTÄ Nämä sopimusehdot ovat osa liittymissopimusta, jolla sopija-puolet eli sopimuksen kohteena olevan kiinteistön, rakennuksen tai vastaavan kohteen (jäljempänä Kohde) omistaja tai haltija (jäljempänä Liittyjä) ja kaapelilähetystoimintaa harjoittava yhtiö (jäljempänä Yhtiö) sopivat Kohteen yhden tai useamman jakoverkon tai niiden osan liittämisestä Yhtiön kaapeliverkkoon sekä Yhtiön kaapeliverkon ylläpidosta ja huollosta. Jos liittymissopimuksen ja näiden ehtojen välillä havaitaan ristiriita, sovelletaan ensisijaisesti liittymissopimusta ja sen liitteitä ja sitten näitä ehtoja. Nämä ehdot korvaavat aikaisemmat kaapeli-tv -sopimusehdot. Jos liittyjä ei ole kiinteistön omistaja, hänen tulee milloin Yhtiö katsoo sen tarpeelliseksi hankkia omistajan kirjallinen suostumus liittymäsopimuksen tekemiseen. Jakoverkolla tarkoitetaan Kohteen yhteisantenniverkkoa, erillistä rinnakkaisverkkoa tai niiden osaa. Nämä ehdot koske-vat ainoastaan kaapeliverkkoon kytkettävää jakoverkkoa, ellei erikseen ole toisin kirjallisesti sovittu. Yhtiön palveluita tarjotaan vain kaapeliverkkoon liitetyille huoneistoille, ja niitä saavat vastaanottaa vain sopimuksessa mainitut huoneistot. Liittyjällä ei ole oikeutta tämän palvelun edelleen jakamiseen. Liittyjä on velvollinen ilmoittamaan Yhtiölle tiedossaan olevista uusista kaapeliverkkoon liitettävistä huoneistoista tai muista jakelupisteistä. Ilmoittamisvelvollisuuden laiminlyönnistä aiheutuu Liittyjälle velvollisuus suorittaa Yhtiölle uusien liitettyjen huoneistojen maksut takautuvasti. Yhtiöllä on oikeus käyttää kaapeliverkkoon kytkettyä jako-verkkoa palveluvalikoimaansa kuuluvien palveluiden tarjontaan taajuusalueella MHz Liittyjän muun toiminnan sitä häiritsemättä. 2 KAAPELIVERKON RAKENTAMINEN Yhtiö rakentaa Kohteeseen kaapeliverkon liittymän asentaen syöttökaapelin ja mahdollisen kuituverkkoon tarvittavan kiinteistökohtaisen aktiivisen vastaanottimen. Verkko rakennetaan niin, ettei siitä aiheudu tarpeetonta haittaa Kohteelle. Jakoverkko, tarvittavat talovahvistimet sekä tähtipiste toteutetaan Liittyjän toimesta ja kustannuksella.
3 3 Tähtipiste on jakoverkon syöttöpiste, jossa ovat tähtimuotoisen jakoverkon jaottimet, haaroittimet ja vahvistimet. Tähti-piste sijoitetaan yleensä Kohteen telelaitetilaan. Kaapeliverkon kaapeleiden sijainti sovitaan yhdessä molempien kannalta tarkoituksenmukaisimmalla tavalla. Liittyjä vastaa maakaapeleille tarvittavista kaivannoista, niiden peittämisestä ja päällysteiden korjaamisesta kohteen tontti-alueella ja yhtiön ulkopuolisilla alueilla, ellei toisin ole kirjallisesti sovittu. 3 KOHTEEN KYTKENTÄ Yhtiö vastaa jakoverkon kytkennästä kaapeliverkkoon. Sopijapuolet sopivat yhdessä arvioidusta kytkentäajasta. Jos arvioitu kytkentäajankohta muuttuu, tulee Yhtiön ilmoittaa siitä Liittyjälle ja mainita samalla myöhästymisen syy ja arvioitu uusi toimitusaika. Liittyjä järjestää Yhtiölle korvauksetta esteettömän pääsyn kytkentätyön edellyttämiin tiloihin ja mahdollisuuksiensa mukaan huoneistoihin. Liittyjä on velvollinen saattamaan Kohteen jakoverkon sekä muut Liittyjän vastuulla olevat laitteet sopimuksen mukaiseen toimintakuntoon ennen Kohteen kytkentää. Jos Kohteen kytkeminen viivästyy Liittyjän vastuulla tai Yhtiön vastuun ulkopuolella olevasta syystä, Liittyjän maksuvelvollisuus alkaa joka tapauksessa sovittuna ajankohtana. 4 LIITTYJÄN OIKEUDET JA VELVOLLISUUDET Liittyjä sitoutuu vastaamaan kaapeliverkkoon kytketyn jako-verkkonsa pysymisestä sopimuksen edellyttämässä kunnossa. Liittyjä huolehtii kustannuksellaan jakoverkon kunnostamisesta, uusimisesta tai uuden rakentamisesta. Liittyjän tulee näissä töissä käyttää Viestintäviraston teleurakoitsijaluetteloon ilmoittautunutta antenniurakoitsijaa. Kunnostus- ja uusimistöissä on noudatettava viranomaisten määräyksiä, Suomen Standardisoimisliitto SFS ry:n standardeja, valmistajien asennusohjeita ja Yhtiön erityisohjeita.
4 4 Liittyjä varaa liittymän toteuttamisen mahdollisesti edellyttämille aktiivilaitteille tilan ja luovuttaa tarvittavan sähkövirran veloituksetta Kohteen sähköverkosta Kohteessa tarvittaville vahvistinkeskuksille. Liittyjä järjestää korvauksetta Yhtiölle esteettömän pääsyn ylläpidon ja huollon vaatimiin tiloihin. Liittyjällä on oikeus siirtää sopimuksen mukaiset oikeutensa ja velvollisuutensa Kohteen uudelle omistajalle tai haltijalle edellyttäen, että siirronsaaja kirjallisesti sitoutuu Liittyjän velvoitteisiin ja Yhtiö on saanut selvityksen siirrosta ja saataviensa maksamisesta. Liittyjä on joka tapauksessa velvollinen ilmoittamaan Yhtiölle kohteen omistus- tai muun hallintaoikeuden muutoksesta viimeistään 14 päivää ennen omistus- tai hallintaoikeuden siirtymistä. Liittyjä vastaa siitä, että jakoverkko tai sen osa sekä huoneistoissa olevat jakoverkkoon liitetyt laitteet tai liitäntäjohdot eivät aiheuta häiriötä kaapeliverkon palveluille tai radio- tai muulle tietoliikenteelle. Liittyjän tulee viivytyksettä kirjallisesti ilmoittaa Yhtiölle isännöitsijän vaihdoksesta, laskutusosoitteen, omistussuhteen, kiinteistö- tai asiakastietojen sekä huoneistojen lukumäärän muutoksista. 5 YHTIÖN OIKEUDET JA VELVOLLISUUDET Yhtiö huolehtii tämän sopimuksen mukaisesta toiminnastaan ja pyrkii ylläpitämään palvelunsa mahdollisimman hyvätasoisena ja häiriöttömänä. Vian ilmetessä Yhtiö ryhtyy tehokkaisiin toimenpiteisiin verkkonsa korjaamiseksi. Yhtiö tarjoaa sekä lainsäädännön edellyttämät palvelut että Yhtiön kulloisenkin palveluvalikoiman mukaisia muita palveluita. Yhtiö vastaa hallitsemansa kaapeliverkon ylläpidosta ja huollosta. Yhtiöllä on oikeus korvauksetta rakentaa Kohteeseen ja yllä-pitää siellä tarpeelliset kaapeliverkon osat. Niitä voidaan tarvittaessa lisätä tai muuttaa, jos kaapeliverkon käyttö, huolto tai laajentaminen niin edellyttää. Yhtiöllä on oikeus rakentaa kaapeliverkkoa Kohteen kautta muihin kiinteistöihin tai niitä vastaaviin kohteisiin, jos on tarkoituksenmukaista, että viereinen tai muu lähellä oleva kiinteistö tai sitä vastaava kohde liitetään tällä tavalla kaapeli-verkkoon. Yhtiö vastaa tällaisista toimenpiteistä aiheutuvista kustannuksista. Yhtiö sitoutuu Liittyjän toimeksiannosta etsimään ja korjaa-maan kaapeliverkkoon kytketyssä Kohteen jakoverkossa ilmenneet viat. Yhtiöllä on oikeus halutessaan käyttää ali-hankkijoita. Tähän käytetystä
5 5 työstä ja vara-osista laskutetaan Liittyjää erikseen. Ilmenneestä tavallista suuremmasta korjaustarpeesta Yhtiö antaa kustannusarvion. Huoltotyö tehdään Yhtiön säännöllisenä työaikana. Tähän sopimukseen perustuvat Yhtiön velvoitteet eivät koske huoneistossa sijaitsevia jakoverkkoon liitettyjä laitteita tai liitäntäjohtoja. Niiden edellytetään olevan asianmukaisessa kunnossa. Yhtiö ei vastaa viallisen tai puutteellisen laitteen tai liitäntäjohdon aiheuttamista häiriöistä, siitä mahdollisesti aiheutuvasta käytön estymisestä eikä niistä aiheutuvista korjauskuluista. Sopimusta purkamatta on Yhtiöllä oikeus ilman korvausvelvollisuutta irtikytkeä kaapeliverkosta viallinen tai puutteellinen jakoverkko tai jakoverkon osa, jos sen viallisuudesta tai puutteellisuudesta aiheutuu merkittävää haittaa jakoverkon toiminnalle tai jakoverkon ulkopuolisen kaapeliverkon toimin-nalle taikka radio- tai muulle tietoliikenteelle eikä Liittyjä ole ilmoituksen jälkeenkään ryhtynyt asiassa toimenpiteisiin. Kiireellisessä tapauksessa on Yhtiöllä oikeus irtikytkeä jako-verkko tai sen osa kaapeliverkosta ilman ennalta-annettua ilmoitusta. Yhtiöllä on oikeus siirtää kolmannelle sopimukseen perustuvat oikeutensa ja velvollisuutensa. Yhtiö ilmoittaa kirjallisesti asiasta Liittyjälle hyvissä ajoin ennen siirtoa. Yhtiöllä on sopimuksen voimassaolon päättymisestä huolimatta oikeus edelleen ylläpitää korvauksetta Kohteen alueelle sopimuksen voimassaoloaikana sijoitetut kaapeliverkon osat. 6 OMISTUSSUHDE Kohteen jakoverkko ja aktiiviset komponentit, kuten esimerkiksi talokohtaiset jakovahvistimet ovat Liittyjän omaisuutta, ellei sopijapuolten kesken ole kirjallisesti toisin sovittu. Omistusraja on talokohtaisen jakovahvistimen sisäänmenopisteessä, ellei sopijapuolten kesken ole kirjallisesti toisin sovittu. Kohteessa, jossa ei ole jakovahvistinta (pientalo), omistusraja on huoneistokohtaisen verkon kytkentärasian, esimerkiksi haaroittimen tai jaottimen, sisäänmenopisteessä, ellei sopijapuolten kesken ole kirjallisesti toisin sovittu. Mikäli Yhtiö on luovuttanut palveluun kuuluvan vastaanottimen Liittyjälle tarkoituksin, että vastaanottimet luovutetaan edelleen asukkaille liittymän käyttöä varten, ei Liittyjällä tai asukkaalla ole oikeutta siirtää tai muuten luovuttaa vastaan-otinta pois huoneistosta. Liittyjällä ei ole kuitenkaan vastuuta asukkaalle edelleen luovutetusta palveluun kuuluvasta vastaanottimesta. Vastaanotin on Yhtiön omaisuutta. Huoneiston omistajanvaihdostilanteissa ja mahdollisissa vuokralaisen vaihdostilanteissa tässä sopimuskohdassa mainituin tarkoituksin luovutettu vastaanotin jää myös aina huoneistoon. Liittyjä
6 6 tiedottaa asukkaitaan ja osakkaitaan vastaanottimeen kohdistuvista siirto- ja luovutusrajoituksista sekä vastaanottimen huoltojärjestelystä. Tämä toteutetaan seuraavasti: kun vastaanotin luovutetaan ensimmäisen kerran huoneiston asukkaalle, asukas allekirjoittaa digiboksin vastaanoton kuittauslomakkeen, missä rajoitukset on selvitetty. lisäksi, kun vastaanotin luovutetaan ensimmäisen kerran huoneiston asukkaalle, Liittyjä ilmoittaa tavallisena kirjelähetyksenä lähetettävällä ja Lounean laatimalla kirjeellä kaikille osakkeenomistajille, että huoneistoihin on luovutettu Yhtiön omistama KTV-palveluun kuuluva vastaanotin liittymän käyttöä varten. Liittyjällä ei ole muuta tiedotusvelvollisuutta, kuin mitä tässä on sovittu. Yhtiö ja Liittyjä yhdessä toteavat, että Yhtiö luovuttaa vastaanottimen Liittyjälle ja Liittyjän kautta asukkaille tarkoituksin mahdollistaa digitaalisten lähetysten vastaanotto Yhtiön kaapeliverkosta. Vastaanottimen huolto on tässä sopimus-kohdassa mainitussa tilanteessa asukkaan vastuulla ja kustannuksella, josta Liittyjä tiedottaa edellä sovitulla tavalla asukkaitaan ja osakkaitaan. Asukkaan tulee toimittaa vastaanotin huoltoon Yhtiölle tai muuhun Yhtiön osoittamaan paikkaan omalla kustannuksellaan. Vastaanottimessa on Yhtiön erikseen myöntämä takuu. 7 MAKSUT 7.1 Liittymismaksu Liittyjä suorittaa Yhtiölle liitettyjen huoneistojen tai muun sovitun maksuperusteen mukaisen liittymismaksun. Maksuperusteen muuttuessa Yhtiöllä on oikeus veloittaa liittymismaksua vastaamaan tapahtunutta muutosta. Lainsäädännöstä johtuvat kustannusmuutokset, joiden peruste on syntynyt sopimukseen johtaneen tarjouksen antamisen tai muussa tapauksessa sopimuksen allekirjoittamisen jälkeen ja ennen kytkentäajankohtaa taikka joita ei ole tarjousta tai vastaavasti sopimusta tehtäessä voitu ottaa huomioon ja jotka ovat sopimuksen käsittämään työhön välittömästi ja olennaisesti vaikuttavia, on otettava huomioon liittymismaksua lisäävänä tai vähentävänä tekijänä, jos jompikumpi sopijapuoli tekee tästä toiselle vaatimuksen kahden (2) kuukauden kuluessa kyseisen säännöksen tultua voimaan. Liittymismaksun maksuaika on vähintään neljätoista (14) päivää kytkentäajankohdasta lukien. Kytkentäajankohdalla tarkoitetaan sitä hetkeä, jolloin sopimuksen mukainen työ on valmis ja Yhtiö on valmis tarjoamaan palveluita Kohteen jakoverkkoon kytketyille huoneistoille.
7 7 7.2 Perusmaksu Liittyjän on säännöllisesti suoritettava liitettyjen huoneistojen määrään tai muuhun maksuperusteeseen perustuva perusmaksu kaapeliverkkoon kuulumisesta. Liittyjä on velvollinen maksamaan perusmaksua kytkentäpäivästä lukien. Yhtiöllä on oikeus vuosittain tarkistaa perusmaksua kustannuskehitystään vastaavasti. Maksuperusteen muuttuessa Yhtiöllä on oikeus muuttaa perusmaksua vastaavasti. Ellei toisin ole kirjallisesti sovittu, perusmaksu suoritetaan vuosittain ennakkoon laskua vastaan. Perusmaksun maksuaika on neljätoista (14) päivää laskun päivämäärästä lukien. 7.3 Muut maksuehdot Huomautukset maksusta on tehtävä eräpäivään mennessä. Laskua koskevissa erimielisyystapauksissa on riidaton osa maksettava viimeistään laskun eräpäivänä. Viivästyskorkoa peritään korkolain mukaisesti, ellei toisin ole laskuun merkitty tai muulla tavoin kirjallisesti sovittu. Liittyjä on velvollinen maksamaan saatavien käsittely- ja perimismaksut. Tämän sopimuksen purkua käsittelevissä kohdissa mainittu irtikytkeminen ei lakkauta voimassaolevasta sopimuksesta ilmenevien maksujen suoritusvelvollisuutta. Palvelun uudelleen avaamisesta peritään hinnaston mukainen maksu. 8 VASTUUNRAJOITUKSET Yhtiö vastaa vain sellaisista virheistä, jotka johtuvat Yhtiön tuottamuksellisesta sopimusrikkomuksesta. Yhtiön vastuu välittömistä vahingoista rajoittuu enintään palvelusta perimäänsä maksuun virhettä vastaavalta osalta. Yhtiö ei ole velvollinen korvaamaan välillisiä vahinkoja. Välillisinä vahinkoina pidetään muun muassa seuraavia: saamatta jäänyt tulo tai voitto informaation katoaminen tai viivästyminen sekä niistä johtuvat seuraukset ja Liittyjän mahdollisesti kolmannelle maksamat vahingonkorvaukset Välillisiä vahinkoja ei korvata siinäkään tapauksessa, että Yhtiö olisi ilmoittanut tai vakuuttanut palvelulla olevan tietyn ominaisuuden tai toimivuustason.
8 8 Jos sopimusehdon noudattamisen estää tai sitä viivästyttää ylivoimainen este, sopijapuoli vapautuu sopimusehdon noudattamisesta esteen keston ajaksi. Ylivoimaisena esteenä pidetään sotaa pakko-ottoa tai takavarikkoa julkiseen tarpeeseen tuonti- tai vientikieltoa työselkkausta luonnonilmiötä, ukonilmaa, myrskyä, tulta ulkopuolisen aiheuttamaa kaapeli- tai vastaavaa vahinkoa tulvaa tai vesivahinkoa sähköverkosta tulevaa ylijännitettä energian tai muun olennaisen raaka-aineen toimituksen keskeytystä sellaisesta kolmannesta riippuvaa seikkaa, joka on sopijapuolista riippumaton taikka muuta syytä, jota sopijapuoli ei ole tätä sopimusta tehdessään voinut ottaa huomioon eikä voi estää tai voittaa sen vaikutusta. Esteestä ja sen päättymisestä on mahdollisuuksien mukaan ilmoitettava toiselle sopijapuolelle viipymättä. 9 SOPIMUKSEN MUUTTAMINEN Yhtiöllä on oikeus tehdä näihin sopimusehtoihin muutoksia. Yhtiö ilmoittaa muutoksista Liittyjälle kirjallisesti etukäteen sopivaksi katsomallaan tavalla. Jos Liittyjä ei hyväksy muutoksia ehtoihin, Liittyjällä on oikeus kolmen (3) kuukauden kuluessa olennaisesta muutoksesta tiedon saatuaan kirjallisesti irtisanoa sopimus päättymään irtisanomisajan jälkeen. 10 SOPIMUKSEN VOIMASSAOLO JA MUUT EHDOT Sopimus on voimassa allekirjoittamisesta alkaen toistaiseksi. Irtisanomisaika on yhdeksän (9) kuukautta. Liittyjällä, joka on tehnyt sopimuksen kuluttajana, on kuitenkin oikeus irtisanoa sopimus päättymään kahden (2) viikon kuluttua, jos hänen olosuhteissaan on tapahtunut olennainen muutos esimerkiksi paikkakunnalta poismuuton, sairauden tai työttömyyden vuoksi. Irtisanominen tulee aina tehdä kirjallisesti. Sopimusta ei voida irtisanoa osittain, esimerkiksi yksittäisten huoneistojen osalta. Irtisanomistapauksessa maksettuja maksuja ei palauteta. Jos Liittyjä irtisanoo sopimuksen ennen kytkentää, päättyy sopimus välittömästi ilman irtisanomisaikaa. Tällöin Liittyjän on kuitenkin suoritettava liittymismaksu, ellei Liittyjällä ole painavaa syytä irtisanomiselle.
9 9 Painavaksi syyksi katsotaan sen lisäksi, mitä jäljempänä tämän sopimuksen purkua käsittelevissä kohdissa on mainittu, myös muu niitä vastaava syy. Kytkennän jo tapahduttua on Liittyjä aina velvollinen suorittamaan liittymismaksun. Jos Liittyjän tämän sopimuksen mukaiset riidattomat maksut viivästyvät kolmekymmentä (30) päivää eräpäivästä eikä maksusuoritus tapahdu kirjallisen maksukehotuksen jälkeen kolmenkymmenen (30) päivän kuluessa, on Yhtiöllä oikeus korvausvelvollisuudetta purkaa sopimus tai irtikytkeä Kohteen jakoverkko tai sen osa kaapeliverkosta. Jos jakoverkon tai jakoverkon osan viallisuudesta tai puutteellisuudesta taikka muusta Liittyjän vastuulla olevasta jakoverkkoon kytketystä tai vaikuttavasta laitteesta tai liitäntäjohdosta tai jakoverkon käyttötavasta aiheutuu kohtuutonta haittaa tai häiriötä Kohteen jakoverkon ulkopuoliselle kaapeliverkolle, Kohteen jakoverkolle tai sen osalle Yhtiön laitteelle yleiselle tai kolmannen käytössä olevalle radio- tai muulle tietoliikenneverkolle taikka niiden käytölle tai käyttäjille, on asiaa koskevan kirjallisen ilmoituksensa jälkeen Yhtiöllä oikeus korvausvelvollisuudetta purkaa sopimus tai irtikytkeä Kohteen jakoverkko tai sen osa kaapeliverkosta. Kiireellisessä tapauksessa on Yhtiöllä oikeus irtikytkeä jakoverkko tai sen osa kaapeliverkosta ilman ennalta annettua ilmoitusta. Jos Kohteen jakoverkon tai sen osan irti kytkeminen kaapeliverkosta on välttämätöntä yleisen järjestyksen ja turvallisuuden vaatiman tietoliikenteen mahdollistamiseksi Yhtiön kaapeliverkon kautta tarjottavaa palvelua ilmeisesti käytetään tämän sopimuksen, lain tai hyvän tavan vastaiseen toimintaan tai
10 10 Liittyjä on haettu selvitystilaan, yrityssaneeraukseen tai konkurssiin taikka Liittyjä on todettu maksukyvyttömäksi, on Yhtiöllä oikeus asiaa koskevan kirjallisen ilmoituksensa jälkeen korvausvelvollisuudetta purkaa sopimus tai irtikytkeä Kohteen jakoverkko tai sen osa kaapeliverkosta. 11 EHTOJEN VOIMASSAOLO Nämä yleiset sopimusehdot ovat voimassa alkaen ja ovat voimassa toistaiseksi. Nämä sopimusehdot korvaavat kaikki aikaisemmin voimassaolevat ehdot. 12 ERIMIELISYYKSIEN RATKAISEMINEN Sopimukseen perustuvat erimielisyydet pyritään sopimaan neuvotteluteitse. Erimielisyydet, joita ei saada neuvotteluteitse sovituiksi, voidaan saattaa Liittyjän kotipaikan yleisen alioikeuden ratkaistaviksi.